[{"text_idx": "#000010", "text": "Ers dechrau eu lleoliadau gwaith, mae cyflogeion cynllun Kickstart wedi bod yn rhan o blannu bwyd, cynaeafu, cynnal cnydau, bioamrywiaeth, a chynnal cynefinoedd, yn ogystal a\u0302 gweithio ar adnewyddu ardal yr afon a\u2019i diogelu rhag llifogydd. Maent hefyd wedi derbyn hyfforddiant o ran gofal coed ac maent yn adeiladu ardal goginio sy\u2019n cynnwys ffwrn pitsa ar gyfer plant sy\u2019n ymweld a\u0302\u2019r safle."}, {"text_idx": "#000012", "text": "\u2018Wrth weithio a\u0302\u2019r plant ag anghenion arbennig bu\u2019n rhaid iddyn nhw addasu eu hymagwedd, roedd pob grw\u0302p yn wahanol\u2019, esboniodd Janis. Ond llwyddon nhw i addasu \u2013 er enghraifft, wrth esbonio beth yw pwrpas yr offer garddio gwahanol roedden nhw\u2019n cyfeirio at Minecraft er mwyn rhoi cyd-destun i\u2019r plant."}, {"text_idx": "#000014", "text": "Mae eu cael nhw yn rhan o\u2019r ti\u0302m wedi helpu\u2019r mudiad i gyflenwi ei nodau trwy ymgysylltu a\u0302\u2019r plant a thynnodd lawer o bwysau oddi ar Janis am fod barau ychwanegol o ddwylo ar gael iddi. Ar ben hyn, mae\u2019r ysgolion hynny yn dymuno dychwelyd a bydden nhw\u2019n talu\u2019r mudiad i gynnal lleoliadau addysgu amgen ar gyfer eu disgyblion eu hunain a fyddai\u2019n cynrychioli buddsoddiad busnes sylweddol."}, {"text_idx": "#000017", "text": "Roedd cyfranogwr arall, Luke, yn profi diffyg hyder pan gyrhaeddodd ond roedd e\u2019n llawn potensial. Esboniodd Janis ei bod hi\u2019n cyflenwi cwrs addysgu i nifer o weithwyr proffesiynol ond Luke yw\u2019r gorau yn y dosbarth."}, {"text_idx": "#000020", "text": "Nid oedd hi\u2019n gallu gadael ei thy\u0302 oherwydd ei gorbryder ac nid oedd hi\u2019n gallu defnyddio ei gardd am ei bod wedi tyfu\u2019n wyllt. Aeth tri o gyfranogwyr cynllun Kickstart, Nathan, Jack a Luke, i\u2019w thy\u0302 ar o\u0302l benthyg cyfarpar roedden nhw wedi dysgu sut i\u2019w ddefnyddio yn Cynon Valley Organic Adventures."}, {"text_idx": "#000024", "text": "Gall cyflogwyr ddefnyddio cynllun Kickstart i greu lleoliadau gwaith sy\u2019n para am 6 mis ar gyfer pobl ifanc (16 i 24 oed) sy\u2019n derbyn Credyd Cynhwysol ar hyn o bryd ac sydd mewn perygl o fod yn ddi-waith am gyfnod hir."}]